SYRIZA

Koalisjonen av det radikale venstre  (gresk: Συνασπισμός Ριζοσπαστικής Αριστεράς, Synaspismós Rizospastikís Aristerás), som oftest kjent under forkortelsen SYRIZA (gresk: ΣΥΡΙΖΑ), er et venstreorientert, venstrepopulistiskYannis Stavrakakisa og Giorgos Katsambekisa: «Left-wing populism in the European periphery: the case of SYRIZA», Journal of Political Ideologies, bd. 19, nr. 1, 2014, s. 119–142. politisk parti i Hellas, som ble grunnlagt som en valgallianse mellom diverse venstrepartier foran parlamentsvalget i 2004. SYRIZA vant parlamentsvalget i 2015 med 36 % av stemmene. Det fikk 149 representanter i parlamentet, to representanter unna rent flertall.Fredrik Økstad Sandberg (26. januar 2015): Syriza vant valget - men klarer ikke flertall alene. Dagbladet Etter dette dannet partiet regjering med sin partileder Alexis Tsipras som statsminister i spissen for en koalisjon med det høyrepopulistiske partiet Uavhengige grekere.<ref>«Who are the Independent Greeks?», The Independent, 26. januar 2015. Lest 26. januar 2015.</ref>

Historie
Valgalliansen SYRIZA ble offisielt dannet foran det greske parlamentsvalget i 2004. Ved valget oppnådde de 3,3 prosent av stemmene, og seks mandater i Hellas' parlament. Etter valget oppsto det interne stridigheter i alliansen, da de mindre medlemspartiene anklaget partiet Synaspismos, det største i alliansen, for å behandle dem urettferdig og å utnytte valgsystemet til egen fordel, på bekostning av de mindre.

Ved europaparlamentsvalget i Hellas 2009, var SYRIZA på randen av kollaps, og Synaspismos stilte til valg uavhengig av resten av partnerne i valgalliansen. Stridighetene ble løst i desember 2004, og SYRIZA ble opprettholdt.

Ved parlamentsvalget i 2012, gikk SYRIZA fra 4,6 prosent i 2009, til 16,8 og ble Hellas' nest største parti, bak det konservative Nytt Demokrati.  Dette skyldtes hovedsakelig kollapsen av det sosialdemokratiske partiet PASOK, og det politiske kaoset som en følge av den greske gjeldskrisen. Ettersom ingen av de greske partiene greide å danne en flertallsregjering etter dette valget, ble det holdt nyvalg i juni samme år. Foran dette nyvalget registrerte SYRIZA seg som et samlet politisk parti i stedet for en valgallianse. Ved valget gikk det nye partiet fram til 26,9 prosent av stemmene, og 71 av 300 mandater i parlamentet.

I 2009 ble Alexis Tsipras, opprinnelig partileder i Synaspismos, valgt til å lede SYRIZAs parlamentariske gruppe.«Alexis Tsipras to head SYRIZA Parliamentary group»   , Athina 9.84, 8. oktober 2009. Lest 25. januar 2015.

Ved valget til Europaparlamentet i 2014 oppnådde partiet fem av Hellas' 21 medlemmer.

Internasjonal tilknytning
SYRIZA er tilsluttet Det europeiske venstrepartiet.EL-Parties, Det europeiske venstrepartiet. Lest 25. januar 2015. I Europaparlamentet er partiets representanter medlemmer av Det europeiske forente venstre–Det nordiske grønne venstre.«SYRIZA» , Det europeiske forente venstre–Det nordiske grønne venstre. Lest 25. januar 2015.

I Norge regner Sosialistisk VenstrepartiKONFERANSE OM MILJØ OG INTERNASJONAL POLITIKK . sv.no Lest 26. januar 2015 og Rødt– Kriserammede grekere trenger vår solidaritet. rødt.no (27. september 2013) seg som søsterpartier av SYRIZA.

Valgresultater
Parlamentsvalg
 Valgår Antall stemmer Prosent Antall mandater valgt2004241 5393,32007361 2115,02009315 6274,6  2012 (mai) 1 061 265 16,8   2012 (juni) 1 655 053 26,9  2015  NationWide, Ekloges 2015, Lest 26. januar 2015. 36,3  2015 1 925 904 36,46

Valg til Europaparlamentet
 Valgår Antall stemmer Prosent Antall mandater valgt2004254.4474.12009240.8984.720141.514.85326.5

 Litteratur 
 Ellen Engelstad Syriza - den greske våren og kampen om Europas sjel'' Forlaget Manifest 2016 ISBN 9788283420111

 Referanser 

 Eksterne lenker 


Kategori:Politiske partier i Hellas
Kategori:Sosialistiske partier